strabo.geographica 12.3.27
ἐπὶ δὲ τῶν μὴ οὕτω σημειωδῶν ἢ μὴ τότε ἢ μὴ πρὸς τὴν ὑπόθεσιν τί ἄν τις μέμφοιτο ; οἷον τὸν Τάναϊν διʼ οὐδὲν ἄλλο γνωριζόμενον ἢ διότι τῆς Ἀσίας καὶ τῆς Εὐρώπης ὅριόν ἐστιν · ἀλλʼ οὔτε τὴν Ἀσίαν οὔτε τὴν Εὐρώπην ὠνόμαζόν πω οἱ τότε , οὐδὲ διῄρητο οὕτως εἰς τρεῖς ἠπείρους ἡ οἰκουμένη · ὠνόμασε γὰρ ἄν που διὰ τὸ λίαν σημειῶδες , ὡς καὶ τὴν Λιβύην καὶ τὸν λίβα τὸν ἀπὸ τῶν ἑσπερίων τῆς Λιβύης πνέοντα · τῶν δʼ ἠπείρων μήπω διωρισμένων οὐδὲ τοῦ Τανάιδος ἔδει καὶ τῆς μνήμης αὐτοῦ . πολλὰ δὲ καὶ ἀξιομνημόνευτα μέν , οὐχ ὑπέδραμε δέ · πολὺ γὰρ δὴ καὶ τὸ ἐπελευστικὸν εἶδος ἔν τε τοῖς λόγοις καὶ ἐν ταῖς πράξεσίν ἐστιν . ἐκ πάντων δὲ τῶν τοιούτων δῆλόν ἐστιν ὅτι μοχθηρῷ σημείῳ χρῆται πᾶς ὁ ἐκ τοῦ μὴ λέγεσθαί τι ὑπὸ τοῦ ποιητοῦ τὸ ἀγνοεῖσθαι ἐκεῖνο ὑπʼ αὐτοῦ τεκμαιρόμενος . καὶ δεῖ διὰ πλειόνων παραδειγμάτων ἐξελέγχειν αὐτὸ μοχθηρὸν ὄν · πολλῷ γὰρ αὐτῷ κέχρηνται πολλοί . ἀνακρουστέον οὖν αὐτοὺς προφέροντας τὰ τοιαῦτα , εἰ καὶ ταυτολογήσομεν · οἷον ἐπὶ τῶν ποταμῶν εἴ τις λέγοι τῷ μὴ ὠνομάσθαι ἀγνοεῖσθαι εὐήθη φήσομεν τὸν λόγον · ὅπου γε οὐδὲ Μέλητα τὸν παρὰ τὴν Σμύρναν ῥέοντα ὠνόμακε ποταμόν , τὴν ὑπὸ τῶν πλείστων λεγομένην αὐτοῦ πατρίδα , Ἕρμον ποταμὸν καὶ Ὕλλον ὀνομάζων , οὐδὲ Πακτωλὸν τὸν εἰς ταὐτὸ τούτοις ῥεῖθρον ἐμβάλλοντα , τὴν δʼ ἀρχὴν ἀπὸ τοῦ Τμώλου ἔχοντα οὗ μέμνηται · οὐδʼ αὐτὴν Σμύρναν λέγει , οὐδὲ τὰς ἄλλας τῶν Ἰώνων πόλεις καὶ τῶν Αἰολέων τὰς πλείστας , Μίλητον λέγων καὶ Λέσβον καὶ Τένεδον , οὐδὲ Ληθαῖον τὸν παρὰ Μαγνησίαν ῥέοντα οὐδὲ δὴ Μαρσύαν τοὺς εἰς τὸν Μαίανδρον ἐκδιδόντας , ἐκεῖνον ὀνομάζων καὶ πρὸς τούτοις Ῥῆσόν θʼ Ἑπτάπορόν τε Κάρησόν τε Ῥοδίον τε , καὶ τοὺς ἄλλους , ὧν οἱ πλείους ὀχετῶν οὔκ εἰσι μείζους . πολλάς τε χώρας ὀνομάζων καὶ πόλεις τοτὲ μὲν καὶ τοὺς ποταμοὺς καὶ ὄρη συγκαταλέγει τοτὲ δʼ οὔ · τοὺς γοῦν κατὰ τὴν Αἰτωλίαν καὶ τὴν Ἀττικὴν οὐ λέγει οὐδʼ ἄλλους πλείους · ἔτι δὲ καὶ τῶν πόρρω μεμνημένος τῶν ἐγγὺς σφόδρα οὐ μέμνηται , οὐ δήπου ἀγνοῶν αὐτοὺς γνωρίμους τοῖς ἄλλοις ὄντας · οὐδὲ δὴ τοὺς ἐγγὺς ἐπίσης , ὧν τοὺς μὲν ὀνομάζει τοὺς δὲ οὔ , οἷον Λυκίους μὲν καὶ Σολύμους , Μιλύας δʼ οὔ , οὐδὲ Παμφύλους οὐδὲ Πισίδας · καὶ Παφλαγόνας μὲν καὶ Φρύγας καὶ Μυσούς , Μαριανδυνοὺς δʼ οὔ , οὐδὲ Θυνοὺς οὐδὲ Βιθυνοὺς οὐδὲ Βέβρυκας · Ἀμαζόνων τε μέμνηται , Λευκοσύρων δʼ οὔ , οὐδὲ Σύρων οὐδὲ Καππαδόκων οὐδὲ Λυκαόνων , Φοίνικας καὶ Αἰγυπτίους καὶ Αἰθίοπας θρυλῶν · καὶ Ἀλήιον μὲν πεδίον λέγει καὶ Ἀρίμους , τὸ δὲ ἔθνος ἐν ᾧ ταῦτα σιγᾷ . ὁ μὲν δὴ τοιοῦτος ἔλεγχος ψευδής ἐστιν , ὁ δʼ ἀληθής , ὅταν δείκνυται ψεῦδος λεγόμενόν τι . ἀλλʼ οὐδʼ ἐν τῷ τοιούτῳ κατορθῶν ἐδείχθη , ὅτε γε ἐθάρρησε πλάσματα λέγειν τοὺς ἀγαυοὺς ἱππημολγοὺς γαλακτοφάγους . τοσαῦτα καὶ πρὸς Ἀπολλόδωρον · ἐπάνειμι δὲ ἐπὶ τὴν ἑξῆς περιήγησιν .
Lemmas: ἐπί δέ ὁ μή οὕτως σημειώδης ἤ μή τότε ἤ μή πρός ὁ ὑπόθεσις τίς ἄν τις μέμφομαι ; οἷον ὁ Τάναϊν διά οὐδείς ἄλλος γνωρίζω ἤ διότι ὁ Ἀσία καί ὁ Εὐρώπη ὅριον εἰμί · ἀλλά οὔτε ὁ Ἀσία οὔτε ὁ Εὐρώπη ὀνομάζω πω ὁ τότε , οὐδέ διαιρέω οὕτως εἰς τρεῖς ἤπειρος ὁ οἰκέω · ὀνομάζω γάρ ἄν που διά ὁ λίαν σημειώδης , ὡς καί ὁ Λιβύη καί ὁ λίψ ὁ ἀπό ὁ ἑσπέριος ὁ Λιβύη πνέω · ὁ δέ ἤπειρος μήπω διορίζω οὐδέ ὁ Τάναϊς δέω καί ὁ μνήμη αὐτός . πολύς δέ καί ἀξιομνημόνευτος μέν , οὐ ὑποτρέχω δέ · πολύς γάρ δή καί ὁ ἐπελευστικός εἶδος ἐν τε ὁ λόγος καί ἐν ὁ πρᾶξις εἰμί . ἐκ πᾶς δέ ὁ τοιοῦτος δῆλος εἰμί ὅτι μοχθηρός σημεῖον χράω πᾶς ὁ ἐκ ὁ μή λέγω τις ὑπό ὁ ποιητής ὁ ἀγνοέω ἐκεῖνος ὑπό αὐτός τεκμαίρομαι . καί δέω διά πολύς παράδειγμα ἐξελέγχω αὐτός μοχθηρός εἰμί · πολύς γάρ αὐτός χράω πολύς . ἀνακρουστέον οὖν αὐτός προφέρω ὁ τοιοῦτος , εἰ καί ταυτολογέω · οἷον ἐπί ὁ ποταμός εἰ τις λέγω ὁ μή ὀνομάζω ἀγνοέω εὐήθης φημί ὁ λόγος · ὅπου γε οὐδέ Μέλης ὁ παρά ὁ Σμύρνα ῥέω ὀνομάζω ποταμός , ὁ ὑπό ὁ πολύς λέγω αὐτός πατρίς , Ἕρμος ποταμός καί Ὕλλος ὀνομάζω , οὐδέ Πακτωλός ὁ εἰς αὐτός οὗτος ῥεῖθρον ἐμβάλλω , ὁ δέ ἀρχή ἀπό ὁ Τμῶλος ἔχω ὅς μιμνῄσκω · οὐδέ αὐτός Σμύρνα λέγω , οὐδέ ὁ ἄλλος ὁ Ἴων πόλις καί ὁ Αἰολεύς ὁ πολύς , Μίλητος λέγω καί Λέσβος καί Τένεδος , οὐδέ Ληθαῖος ὁ παρά Μαγνησία ῥέω οὐδέ δή Μαρσύας ὁ εἰς ὁ Μαίανδρος ἐκδίδωμι , ἐκεῖνος ὀνομάζω καί πρός οὗτος Ῥῆσος τε Ἑπτάπορος τε Κάρησος τε Ῥοδίος τε , καί ὁ ἄλλος , ὅς ὁ πολύς ὀχετός οὐ εἰμί μέγας . πολύς τε χώρα ὀνομάζω καί πόλις τότε μέν καί ὁ ποταμός καί ὄρος συγκαταλέγω τότε δέ οὐ · ὁ γοῦν κατά ὁ Αἰτωλία καί ὁ Ἀττική οὐ λέγω οὐδέ ἄλλος πολύς · ἔτι δέ καί ὁ πρόσω μιμνῄσκω ὁ ἐγγύς σφόδρα οὐ μιμνῄσκω , οὐ δήπου ἀγνοέω αὐτός γνώριμος ὁ ἄλλος εἰμί · οὐδέ δή ὁ ἐγγύς ἐπίσης , ὅς ὁ μέν ὀνομάζω ὁ δέ οὐ , οἷος Λύκιος μέν καί Σόλυμοι , Μιλύας δέ οὐ , οὐδέ Πάμφυλος οὐδέ Πισίδης · καί Παφλαγών μέν καί Φρύξ καί Μυσός , Μαριανδυνός δέ οὐ , οὐδέ Θυνοί οὐδέ Βιθυνός οὐδέ Βέβρυκες · Ἀμαζών τε μιμνῄσκω , Λευκόσυρος δέ οὐ , οὐδέ Σύρος οὐδέ Καππάδοξ οὐδέ Λυκάων , Φοῖνιξ καί Αἰγύπτιος καί Αἰθίοψ θρυλέω · καί Ἀλήϊον μέν πεδίον λέγω καί Ἄριμοι , ὁ δέ ἔθνος ἐν ὅς οὗτος σιγάω . ὁ μέν δή τοιοῦτος ἔλεγχος ψευδής εἰμί , ὁ δέ ἀληθής , ὅταν δείκνυμι ψεῦδος λέγω τις . ἀλλά οὐδέ ἐν ὁ τοιοῦτος κατορθόω δείκνυμι , ὅτε γε θαρσέω πλάσμα λέγω ὁ ἀγαυός ἱππημολγοί γαλακτοφάγος . τοσοῦτος καί πρός Ἀπολλόδωρος · ἐπανέρχομαι δέ ἐπί ὁ ἑξῆς περιήγησις .